Nr. 12394/14.08.2025

**A N U N Ț**

Spitalul Clinic Judeţean Mureş cu sediul în Târgu Mureș, strada Bernády György nr.6 organizează, în conformitate prevederile Ordinului nr. 166 din 26 ianuarie 2023, privind aprobarea [metodologiilor](https://www.ilegis.ro/oficiale/index/act/264381" \l "A0" \t "_blank) privind organizarea şi [desfăşurarea](https://www.ilegis.ro/oficiale/index/act/264382" \l "A0" \t "_blank) concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice, coroborat cu prevederile HGR.nr.1336/2022 în perioada **01.09.2025 - 30.09.2025**, concurs pentru ocuparea **unui post vacant de medic specialist în specialitatea obstetrică-ginecologie**, funcție de execuție, pe durată nedeterminată cu normă întreagă (7 ore/zi, 35 ore/săptămână) la Cabinet planificare familială.

***Condiții generale de participare la concurs*:**

**a)** are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

**b)** cunoaşte limba română, scris şi vorbit;

**c)** are capacitate de muncă în conformitate cu prevederile Legii [nr. 53/2003](https://lege5.ro/App/Document/gi2tknjqge/legea-nr-53-2003-privind-codul-muncii?d=2023-01-25" \t "_blank) - [Codul muncii](https://lege5.ro/App/Document/gi2tknjxgq/codul-muncii-din-2003?d=2023-01-25), republicată, cu modificările şi completările ulterioare;

**d)** are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

**e)** îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

**f)** nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

**g)** nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**h)** nu a comis infracţiunile prevăzute la art. 1 [alin. (2)](https://lege5.ro/App/Document/gmztonzsg42a/legea-nr-118-2019-privind-registrul-national-automatizat-cu-privire-la-persoanele-care-au-comis-infractiuni-sexuale-de-exploatare-a-unor-persoane-sau-asupra-minorilor-precum-si-pentru-completarea-legi?pid=289261148&d=2023-01-25" \l "p-289261148" \t "_blank) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii [nr. 76/2008](https://lege5.ro/App/Document/geytinbqge/legea-nr-76-2008-privind-organizarea-si-functionarea-sistemului-national-de-date-genetice-judiciare?d=2023-01-25" \t "_blank) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) [lit. h)](https://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505557683&d=2023-01-25" \l "p-505557683" \t "_blank).

***Condiții specifice de participare la concurs:***

- Diplomă de licență în domeniul medicină, specializarea medicină și certificatul de medic specialist în specialitatea obstetrică-ginecologie;

**- Nu necesită vechime în specialitate**

***Calendarul de desfășurare a concursului:***

* 01.09.2025 - 12.09.2025 - depunerea documentelor în vederea întocmirii dosarului

de concurs,

* **15.09.2025** - **selecție dosare** și stabilirea punctajului rezultat din analiza și evaluarea activității profesionale și științifice pentru proba suplimentară de departajare
* 15.09.2025, ora 1600 - afișare rezultate selecție dosare,
* 16.09.2025, până la ora 1600 - depunerea contestațiilor cu privire la

selecția dosarelor,

* 17.09.2025 - afișarea rezultatelor soluționării

contestațiilor cu privire la selecția dosarelor,

* **18.09.2025, ora 900** - **proba scrisă,**
* 18.09.2025, ora 1600 - afișare rezultate la proba scrisă,
* 19.09.2025, până la ora 1600 - depunerea contestațiilor la proba scrisă,
* 22.09.2025 - afișarea rezultatelor privind soluționarea

contestațiilor la proba scrisă,

* **24.09.2025, ora 900** - **proba clinică,**
* 24.09.2025, ora 1600 - afișare rezultate proba clinică,
* 25.09.2025 până la ora 1600  - depunerea contestațiilor cu privire la

rezultatele probei clinice,

* 26.09.2025 - afișarea rezultatelor soluționării

contestațiilor cu privire la proba clinică,

* **30.09.2025** - **afișarea rezultatelor finale**.

**Înscrierea candidaţilor se face la secretariatul comisiei de concurs (Tg.-Mureş, Str.Bernády György nr.6, Serviciul R.U.N.O.S., camera 10, în perioada 01.09.2025 – 12.09.2025, între orele 1230 - 1530.**

**Proba scrisă a concursului se va desfășura în cadrul Spitalului Clinic Județean Mureș – Secția Clinică Obstetrică-Ginecologie,** **situat în Tg.Mureș str.Köteles Sámuel, nr.29.**

**Proba clinică a concursului se va desfășura în cadrul Ambulatoriului integrat spitalului - cabinet obstetrică-ginecologie, situat în Tg.Mureș Bd. 1 Decemrie 1918, nr.28.**

***Documente solicitate în vederea întocmirii dosarului de concurs****:*

a.Formular de înscriere la concurs, în care să menționeze postul pentru care dorește să candideze(conform Anexa nr. 2 din HG nr.1336/2022,care este afișată pe site-ul spitalului);

b. Copia de pe diploma de licenţă şi certificatul de medic specialist;

c. Copie a certificatului de membru al organizaţiei profesionale cu viza pe anul în curs;

d. Dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e. Acte doveditoare pentru calcularea punctajului prevăzut în **anexa nr. 3 la Ordinul MS nr.166/2023;**

f. Certificat de cazier judiciar sau, după caz, extrasul de pe cazierul judiciar;

g. Certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h. Adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i. Copia actului de identitate sau orice alt document care atestă identitatea, potrivit legii, aflate în termen de valabilitate;

j. Copia certificatului de căsătorie sau a altui document prin care s-a realizat schimbarea de nume după caz;

k. Curriculum vitae, model comun European;

l. Copie după Carnetul de muncă sau adeverințe din care să reiasă vechimea în muncă;

m. **Taxă de concurs de 150 lei, se va achita la sediul unității**.

Candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.

Actele prevăzute la literele **b, c, d** și **i** se prezintă însoțite de documentele originale care se certifică cu mențiunea, conform cu originalul, de către secretarul comisiei de concurs.

Informații suplimentare se pot obține la sediul unității - Serviciul R.U.N.O.S., la secretarul comisiei de concurs, d-na Mészáros M.Zsuzsanna la următoarele numere de telefon: 0771-786265 sau 0365-882572 .

Anunțul de concurs va fi transmis spre publicare simultan și pe site-ul oficial al Ministerului Sănătății, pe site-ul spitalului și pe portalul [posturi@gov.ro.](mailto:posturi@gov.ro.%20)

***MANAGER,***

***Dr.Ovidiu Gîrbovan***

*Întocmit, Serviciul R.U.N.O.S., SSM, PSI, Prot.civ, SU: Mészáros M.Zsuzsanna*